Konsertti- ja kongressitalo Mikaeli - Suomen kiinnostavin tapahtumatalo

Mikkelin kaupunginorkesteri: VAPPUETKOT GOES AMERICA
2024-04-30 18:00 (Europe/Helsinki)
ti 30.4.2024 klo 18, Mikaeli
Pasi-Heikki Mikkola, kapellimestari
Eeppi Ursin & Sami Pitkämö, laulu
Viime keväänä huikeat vappuetkobileet Mikaelissa järjestänyt bilebändi is back, kuten Americassa sanotaan. Eturivin solisteilla ja huikean taidokkaalla soittajakaartilla varustettu bändi yhdistää jälleen voimansa Mikkelin kaupunginorkesterin jousten kanssa. Mukaan kun heitetään vielä laadukas lauluryhmä, niin eihän tästä voi tulla kuin mahtavaa!
Tällä kertaa vappuetkoilla suunnataan rapakon taakse kulttuurien sulatusuuniksikin kutsuttuun Amerikkaan. Tämä sulatusuuni on viime vuosisadan aikana tuottanut maailmaan hienoa musiikkia ja aivan uusia musiikkityylejä, joista saamme nauttia yhä tänäkin päivänä. Vappuetkot Goes America -ohjelmaan on valittu uuden mantereen kovimpia artisteja, bändejä ja biisejä mahtavina suuren viihdeorkesterin sovituksina. Luvassa on musikaalihittejä, The Eaglesia, Tina Turneria, Stevie Wonderia, Blood, Sweat & Tearsia ja totta kai The Blues Brothersia.
Solistikaksikkomme Eeppi Ursin ja Sami Pitkämö ovat molemmat alansa pitkäaikaisia huippuja, jotka ovat vaikuttaneet monissa merkittävissä kokoonpanoissa maassamme. Eeppi Ursin on tullut tunnetuksi mm. Club for Fiven jäsenenä. Lisäksi hän on esiintynyt solistina mm. UMOn, Ilmavoimien Big Bandin ja New Orleansilaisen trumpetisti Leroy Jonesin kanssa. Ursin on myös kunnostautunut monipuolisena säveltäjänä ja sovittajana.
Sami Pitkämö on tullut koko kansalle tutuksi erityisesti Tanssi Tähtien Kanssa -bändin johtajana. Lisäksi Pitkämö sovittaa ja säveltää musiikkia artisteille, televisioon, teatteriin ja mainoksiin, johtaa omaa Sami Pitkämön Orkesteria ja tekee monenlaista yhteistyötä hyvän ystävänsä Lenni-Kalle Taipaleen kanssa duokeikoista yhteisen bändin esiintymisiin. Lähinnä Pitkämön sydäntä lienee kuitenkin laulaminen ja oman musiikin tekeminen. Hän on saanut vuonna 2008 Pori Jazzin Vuoden taiteilija -tunnustuksen.
Vappuaattona tärähtää! Be there or be Square!!
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Rakuunasoittokunta: Ruusu äidille
2024-05-10 19:00
Kapellimestarina Risto Sojakka
Solisteina Johanna Försti ja Mikael Konttinen
Rakuunasoittokunta juhlistaa äitienpäivää tuttuun tapaan Ruusu äidille -konsertilla. Tänä vuonna orkesterin solisteiksi saapuvat säkenöivä Johanna Försti ja hurmaava Mikael
Konttinen! Äitienpäivään sukelletaan Suomen sävellyslegendojen Kassu Halosen, Vexi Salmen ja Kisu Jenströmin helmillä kuten ”Maailma on kaunis”, ”Sä surun pyyhit silmistäni”, ”Pidä kii” ja ”Kaksi karttaa”. Konsertissa kuullaan myös taipuuko St. Pauli ja Reeperbahn marssiksi!
Kesto noin 2h 30min, sisältää väliajan

ESTO – PINK PINK PINK tanssia vaaleanpunaisesta
2024-05-11 17:00
Tarjoamme tarinoita. Soolot, duetot, ryhmäesitykset -tanssia ja sirkusta, elämyksiä. Näyttämölle nousee liikkeeseen erilaisia hahmoja, vaaleanpunaisia, -unohtamatta tummiakin vivahteita- ja muun värisiä. Millainen on vaaleanpunainen orava tai hämähäkki? Millä tavalla liikkuu joutsen, joka syö vaaleanpunaista ruohoa…
Etelä-Savon Tanssiopiston ja Sirkuskoulun oppilaat kertovat esityksillään vaaleanpunaisia tarinoita kaikissa väreissä.
Mukana kaikki n 200 oppilasta, opettajat ja osalliset! Onnea Äideille ja kaikille, jotka tuntevat itsensä äideiksi*
Kesto n. 2h, sisältää väliajan
Peruslippu 15,10 €
Lapset alle 10 v: 7,60 €

Arppa
2024-05-12 19:00
Ennen kaikkea energisistä, improvisaatioon perustuvista keikoistaan tunnettu Arppa yhtyeineen on yksi tämänhetkisen Suomi-indien kärkinimistä. Arpan ihastuttava musiikki on ajatonta ja tekstit kuin liikkuvaa kuvaa – oivaltavat, vilpittömät ja tarkkanäköisesti kuvatut tunnelmat liikkuvat Kokkolan Ykspihlajasta aina öisen Helsingin kautta Laila Kinnusen kanssa salakapakkaan heinäkuuhun ’58.
Arpan yhtyeessä vaikuttavat muusikot Ville-Veikko Airaniemi, Eero Seppä ja Okko Saastamoinen.
Arpan suosio perustuu ahkeraan keikkailuun ja tiheään julkaisutahtiin. Arppa on haalinut ympärilleen taitavat ja valovoimaiset muusikot, minkä ansiosta hänen tunnelmallisten tekstiensä ympärille on rakentunut kaunis ja eheä äänimaailma. Luontevan vaivaton olemus ja yhtyeen esiintymisistä huokuva vilpitön riemu ei voi olla tempaamatta läsnäolijoita mukaansa.
Omakustanteisen debyyttialbuminsa Laavalamppuja elokuussa 2020 julkaissut artisti on kiivennyt hirmuvauhdilla lupaavan artistilupauksen maineesta suoraan maamme ajankohtaisimpien ja rakastetuimpien nimien joukkoon. Arppa julkaisi toisen albuminsa Kinovalon alla syyskuussa 2021, jonka ensimmäisen painoksen LP:t myytiin loppuun kolmessa viikossa. Albumi vetosi niin yleisöön kuin kriitikoihinkin, ja albumilta irrotetut singlet nousivat kaikki valtakunnalliseen radiosoittoon. Levynjulkaisua seurasi kiertue, jonka keikat olivat pitkälti loppuunmyytyjä useilla paikkakunnilla. Sama vuosi toi artistille mukanaan neljä ehdokkuutta Emma-gaalassa (Vuoden tulokas, Vuoden rock, Kriitikoiden valinta, Vuoden artisti -yleisöäänestys) sekä 3. sijan Soundin Vuoden 2021 Parhaat albumit -yleisöäänestyksessä.
Arppa yhtyeineen julkaisi kolmannen odotetun albuminsa Valeria 10.3.2023.
Kesto 75-90min, ei väliaikaa
Liput 29,50 €

Juha Tapio: Elämänviivat / loppuunmyyty
2024-05-15 19:00
Mies ja kitara-kiertue konserttisaleissa!
Juhlavuottaan viettävä lauluntekijä palaa kevään kiertueellaan 25:n konsertin ajaksi siihen mistä kaikki aikanaan lähti: lavalla vain mies, kitara, laulut ja ääni. Pelkistettyä, karua ja kaunista. Kaikessa yksinkertaisuudessaan syvälle sydämeen käyvää.
Konserteissa kuullaan uran tärkeimpien ja toivotuimpien kappaleiden rinnalla paitsi harvemmin kuultuja herkkuja vuosien varrelta, myös lauluja joita ei vielä ole julkaistu eikä koskaan aikaisemmin esitetty.
Iltojen biisilistat vaihtuvat ja elävät, samoin tarinat jotka nousevat kulloisenakin iltana esitettävien laulujen teemoista.
Jokainen konsertti on siis ainutlaatuinen!
Konsertin kesto noin 2,5h (sis. väliajan)
Konsertin järjestäjä:
Petri Ekman / Central Line Entertainment
petri.ekman@centralline.fi
+358 400 866 413
Lisätiedot ja haastattelupyynnöt:
Titta Nevala / Kaiku Entertainment
titta@kent.fi
+358 50 473 9454

Mikkelin kaupunginorkesteri: ŠEHERAZADE
2024-05-16 18:00 - 18:30
ke 15.5.2024 klo 18, Paviljonki Jyväskylä
to 16.5.2024 klo 18, Mikaeli
Erkki Lasonpalo, kapellimestari
Sara Ferrández, alttoviulu
Yhteistyössä Jyväskylä Sinfonian kanssa
Jean Sibelius: Kevätlaulu
William Walton: Alttoviulukonsertto
Nikolai Rimski-Korsakov: Šeherazade
Kaikkihan muistavat Tuhannen ja yhden yön tarinat, Sinbadin retkistä Aladdinin lamppuun ja Ali Babaan rosvoineen. Mutta kuinka moni muistaa tarinoiden kehyskertomusta? Sulttaani Šahryar mestaa vaimojansa yksi toisensa jälkeen, mutta vuoroonsa tullut Šeherazade pelastaakin henkensä kertomalla toinen toistaan jännittävämpiä tarinoita jättäen joka ilta tarinan kesken niin jännittävään kohtaan, ettei sulttaani malta odottaa, että kuulee tarinan jatkon. Šeherazade jatkaa tarinoitaan sen tuhannen ja yhden yön ajan, kunnes sulttaani säästää hänen henkensä rakastuttuaan tarinankertojaansa. Feministien esiäiti Šeherazaden parhaista paloista on Nikolai Rimski-Korsakov koostanut vähintään yhtä vangitsevan orkesterisarjan, joka kiidättää kokijaansa värien ja tarinain kaleidoskoopissa myrskyävältä mereltä bagdadilaisille markkinoille sekä tietenkin romanssin pauloihin…
Vähintään yhtä vahva kerronnallinen intensiteetti on valloillaan myös William Waltonin eeppisessä alttoviulukonsertossa, jossa jousisoitinten sillanrakentaja, alttoviulu, pääsee harvinaiseen valokeilaansa. Nuori espanjalainen tähtialtisti Sara Ferrández on aloittanut alttoviulun soiton jo kolmevuotiaana. Tie on vienyt suurille lavoille mm. Berliinin Filharmonikkojen solistiksi. Waltonin konsertossa Ferrándezin taituruus ja tulkinta pääsevät todella esiin.
Kapellimestari Erkki Lasonpalo luotsaa Mikkelin ja Jyväskylän yhteisponnistuksesta elähdyttävän päätöksen kevätkaudelle – tietenkin Sibeliuksen Kevätlaululla kruunaten!
LIPUT: 30 € / 27 € / 12 € (Mikaelin konsertti)
TAITEILIJAVARTTI KLO 17.30 Mikaelin lämpiössä
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

MIKKELIN MUSIIKKIJUHLAT - Avajaiskonsertti
2024-08-03 20:00
Saimaa Sinfonietta
Helsingin filharmoninen kuoro
Aliisa Neige Barriere, kapellimestari
Avajaispäivän iltakonsertissa kuullaan paikallisten taitajien Oodi ilolle, kun Saimaa Sinfonietta -orkesteri saapuu lavalle. Konsertin johtaa Mikkelin Musiikkijuhlien nuoreksi taiteilijaksi valittu, maamme kiinnostavimpiin nuoriin kapellimestareihin lukeutuva Aliisa Neige Barrière. Konsertin kuorona toimii Helsingin filharmoninen kuoro.
Konsertin ohjelmassa kuullaan festivaalin teeman mukaisesti Ludwig van Beethovenin 9. sinfonia, joka kantaesitettiin Wienissä toukokuussa 1824. Toisena teoksena konsertissa kuullaan Luukas Hiltusen Scintillation -teos orkesterille ja sekakuorolle, joka kantaesitetään avajaiskonsertissa Mikkelissä elokuussa 2024. Pirkanmaalla vaikuttava Luukas Hiltunen on Mikkelin Musiikkijuhlien vuoden 2024 nuori säveltäjä. Hiltusella on kustannussopimus wieniläisen Universal Editionin kanssa ja hänen teoksiaan on kuultu useilla Suomen festivaaleilla.
Konsertin kesto noin 1t 20min. Ei väliaikaa.
Lipunmyynnistä vastaa Mikkelin Musiikkijuhlat, yhteystiedot löydät täältä.

Mikkelin musiikkijuhlat - Elokuisen iltapäivän unelmia
2024-08-04 15:00 - 17:00 | Kamarimusiikkisali
Iris Candelaria, sopraano
Jukka Nykänen, piano
Unelmien eteerisessä konserttikokonaisuudessa kuullaan liedmusiikkia eripuolilta Eurooppaa, mm. ranskalaisilta mestareilta Claude Debussy ja Francis Poulénc.
Lappeenrannan laulukilpailut 2023 voittaneen Iris Candelarian ura on ollut viime vuodet jyrkässä nousukiidossa. Häntä on kuultu mm. Savonlinnan oopperajuhlien Taikahuilussa Paminan roolissa sekä Kansallisoopperassa Don Giovannin Zerlinana ja Lepakon Adelena. Candelaria on myös toinen kahdesta Kansallisoopperan nuorten laulajien ohjelmaan 2023 valitusta sopraanosta, minkä myötä hänellä on suuret roolit mm. tuotannoissa Karmeliittasisaret, Simon Boccanegra ja Jumalten Tuho.
Pianisti, sovittaja ja säveltäjä Jukka Nykänen puolestaan ei esittelyjä kaipaa. Hänen pianismistaan on päästy nauttimaan kaikilla Suomen suurilla musiikkifestivaaleilla, ja klassisen musiikin yleisö tunnistanee hänet myös Yle Teeman RSO:n konserttisarjan pianistiasiantuntijana ja kapellimestari Ville Matvejeffin kanssa tehdyistä Savonlinnan oopperajuhlien teosesittelyistä.
Konsertin kesto ilmoitetaan myöhemmin. Ei väliaikaa.
Lipunmyynnistä vastaa Mikkelin Musiikkijuhlat, yhteystiedot löydät täältä.

Mikkelin musiikkijuhlat - Game Music Collective
2024-08-04 19:00
Iris Candelaria, sopraano
Mieskuoro Alvar
Erkki Lasonpalo, kapellimestari
Game Music Collective on Euroopan ensimmäinen ammattimainen pelimusiikkiin keskittynyt orkesteri, jonka sellisti Lukas Stasevskij kokosi vuonna 2017 Suomen eturivin nuorista muusikoista. Game Music Collective on konsertoinut täysille saleille mm. Finlandia-talossa, Tampere-talossa ja Turun Logomossa.
Game Music Collectiven soittama pelimusiikki on myös tavoittanut suuren maailmanlaajuisen yleisön YouTubessa, jossa konserttitaltiointeja sekä pelimusiikkivideoita on katsottu jo yli 25 miljoonaa kertaa.
Game Music Collective valittiin RESTART (Finnish Game Music Revised) -albuminsa johdosta myös ehdolle Vuoden 2023 Klassinen Emma -palkinnon saajaksi. Levyllä kuultiin mm. suomalaisten Remedyn, Supercellin ja Rovion pelien musiikkia.
4.8. konsertissa kuullaan musiikkia mm. seuraavista peleistä ja pelisarjoista: Skyrim, Halo, Final Fantasy, Kingdom Hearts, Destiny ja The Last of Us. Konsertin johtaa Erkki Lasonpalo ja orkesterin riveissä soittaa myös Sinfoniaorkesteri Vivon nuoria soittajia. Orkesterin kanssa esiintyvät sopraano Iris Candelaria ja mieskuoro Alvar.
Konsertin kesto 2h, väliaika 30min
Lipunmyynnistä vastaa Mikkelin Musiikkijuhlat, yhteystiedot löydät täältä.

Sodan sellisti -kirjailijatapahtuma
2024-08-05 17:00
Esiintyjät
Lukas Stasevkij, sellisti
Pirjo Houni, kirjailija
Erkki Liikanen, haastattelija
Musiikkiesitys, Cellomania (Lukas Stasevskij & Jaani Helander)
Esittely
Erkki Liikasen kanssa keskustelevat sellisti-dokumentaristi Lukas Stasevskij sekä kirjailija Pirjo Houni. Sodan sellisti -kirja kertoo Stasevskijn vaiheista sukupolvensa merkittävänä muusikkona Suomessa, sekä hänen matkoista isänsä kotimaahan, Ukrainaan, jossa hän oli Venäjän hyökätessä 2022. Stasevskij jäi maahan dokumentoimaan raa’an hyökkäyssodan tuhoja sekä ukrainalaisten tuntoja järisyttävän murroksen keskellä. Tapahtumassa kuullaan myös Stasevskijn ja sellisti Jaani Helanderin yhteisen Cellomania -yhtyeen musiikkia.
Tapahtumassa on mahdollista ostaa Sodan sellisti-kirjaa Suomalaisen Kirjakaupan myyntipisteellä. Kirjan hinta on 33,95 €. Maksutapoina kortti ja käteinen.
Liput
Liput 10 €, tuotto Punaisen ristin kautta Ukrainaan.

Järjestäjä: Mikkelin Musiikkijuhlat

Mikkelin musiikkijuhlat - Sävyä ja säihkettä
2024-08-05 19:00
Laura Mikkola, piano
Linda Lampenius, viulu
Jaani Helander, sello
Maanantain kamarikonsertin pianotriossa soittaa kansainvälisesti ansioituneita taiteilijoita.
Pianisti Laura Mikkola on esiintynyt maailman arvostetuimmilla konserttiestradeilla ja tehnyt yhteistyötä monien tunnettujen kapellimestareiden kanssa. Mikkola on levyttänyt mm. Einojuhani Rautavaaran kootut pianoteokset sekä Erkki-Sven Tüürin pianokonserton Paavo Järven ja Frankfurtin radio-orkesterin kanssa.
Viulisti Linda Lampenius on kansainvälisille areenoille suuntautuneen uransa aikana esiintynyt miljoonayleisöille ja kuninkaallisille sekä soittanut Pohjois-Amerikan myydyimmillä levyillä. Genrerajoja rikkova ja muuntautumiskykyinen muusikko on soittanut myös Kansallisoopperan orkesterin ykkösviulistina ja esiintynyt kamarimusiikkona Euroopassa, Aasiassa ja Yhdysvalloissa. Pianotrio Laura Mikkolan kanssa on yksi Lampeniuksen pitkäaikaisimpia kokoonpanoja.
Sellisti Jaani Helander on Helsingin kaupunginorkesterin jäsen, joka on esiintynyt mm. Turun filharmonisen orkesterin, Joensuun ja Hämeenlinnan kaupunginorkestereiden ja Guard’s Bandin kanssa Suomessa sekä Spirit of Europe -orkesterin kanssa Itävallassa. Helander toimii lisäksi Helsingin Kamarimusiikkijuhlien taiteellisena johtajana.
Kolmikon ohjelmassa kuullaan perinteiset pianotriot Ludwig van Beethovenilta ja Pjotr Tšaikovski sekä Päärme-trio Suomen nykysäveltäjien eturiviin nousseelta Lotta Wennäkoskelta. Wennäkoski kertoo trionsa saaneen inspiraationsa varsinaisen päärmäämisen oikuttelevan värikkäästä tikkaamisesta ja menevästä luonteesta.
Konsertin kesto n. 1h 45min, väliaika 20 min.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Nuorta voimaa
2024-08-06 19:00
Sinfoniaorkesteri Vivo
Lilja Haatainen, viulu
Erkki Lasonpalo, kapellimestari
Ohjelma ilmoitetaan keväällä 2024.
Mikaelin lavalla päästään todistamaan nuorta voimaa ja soittamisen riemua, kun Sinfoniaorkesteri Vivo esiintyy festivaalin ja orkesterin taiteellisen johtajan Erkki Lasonpalon johdolla. Tämän erityisen konsertin solistina loistaa vain 13-vuotias huippulahjakkuus, viulisti Lilja Haatainen.
Luvassa on takuuvarmasti unohtumaton ilta täynnä nuorten kykyjen loistoa!
Konsertin kesto ilmoitetaan myöhemmin. Konsertissa on väliaika.

Lipunmyynnistä vastaa Mikkelin Musiikkijuhlat, yhteystiedot löydät täältä.

Mikkelin musiikkijuhlat - Brahms & Schumann / loppuunmyyty
2024-08-08 20:00
Philharmonia Orchestra
Ava Bahari, viulu
Santtu-Matias Rouvali, kapellimestari
Ohjelma
Johannes Brahms: Akateeminen alkusoitto
Johannes Brahms: Viulukonsertto
Robert Schumann: Sinfonia nro 3
Tervetuloa unohtumattomalle musiikkimatkalle lontoolaisen Philharmonia Orchestran kanssa!
Brahms & Schumann -konsertti aloittaa Philharmonia Orchestran vierailukonsertit Mikkelin Musiikkijuhlilla. Lontoon tähtiorkesteri on yksi maailman korkeatasoisimmista sinfoniaorkestereista, jota on Suomessa kuultu vain harvoin.
Ensimmäisessä konsertissa Philharmonian karismaattinen ylikapellimestari Santtu-Matias Rouvali johdattaa yleisön romantiikan aikakauden musiikin lumoavaan maailmaan Johannes Brahmsin ja Robert Schumannin sävelin. Konsertissa kuulemme mm. Robert Schumannin viulukonserton ja Johannes Brahmsin sinfonian nro 3.
Konsertin solistitähtenä loistaa virtuoosimainen nuori ruotsalaisviulisti Ava Bahari, joka on lähivuosina noussut kansainvälisten huippuorkesterien solistiksi Berliinin Hans Eisler Musiikkikorkeakoulusta. Bahari on palkittu mm. Genovan kansainvälisessä Paganini-viulukilpailussa ja Sionin kansainvälisessä Tibor Varga -viulukilpailussa.
Konsertin kesto n. 2h, väliaika 30 min, väliaikavaraukset täynnä.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Bruckner 200
2024-08-09 20:00
Philharmonia Orchestra
Santtu-Matias Rouvali, kapellimestari
Solistit orkesterin soittajistosta
Ohjelma ilmoitetaan keväällä 2024.
Maaginen ja harvinainen musiikkielämys odottaa toisessa Philharmonia Orchestran vierailukonsertissa. 9.8. lontoolainen tähtiorkesteri esiintyy karismaattisen ylikapellimestarinsa, Santtu-Matias Rouvalin, johdolla.
Konsertti on todellinen herkkupala klassisen musiikin ystäville, sillä ohjelmiston päänumerona on 200-vuotisjuhlaansa viettävän mestarisäveltäjän Anton Brucknerin sinfonia nro 7.
Itävaltalaissäveltäjä Anton Bruckner on tunnustettu erääksi merkittävimmistä romanttisen aikakauden sinfonikoista. Syvästi uskonnollinen Bruckner ehti säveltää elinaikanaan 8 kokonaista ja yhden keskeneräisen sinfonian, joita leimaavat monumentaalinen arkkitehtuuri, harras arvokkuus ja Wagnerin musiikin kaiut; Sanonnan mukaan Brucknerin kolme intohimoa elämässä olivatkin uskonto, Wagner ja olut.
Lähde unohtumattomalle matkalle syvälle musiikin ja Brucknerin sydämeen Philharmonia Orchestran ja ylikapellimestari Rouvalin tulkitsemana!
Konsertin kesto ilmoitetaan myöhemmin. Konsertissa on väliaika. Väliaikavaraukset täynnä.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Oopperagaala
2024-08-10 20:00
Philharmonia Orchestra
Ville Matvejeff, kapellimestari
Solistit nuoria kansainvälisiä huippuja
Ohjelma ilmoitetaan keväällä 2024.
10.8. lauantai vietetään oopperahumussa Philharmonia Orchestran kolmannessa konsertissa. Mikkelissä Philharmonia, yksi maailman arvostetuimmista sinfoniaorkestereista, vierailee vuodet 2023-2026 Jane ja Aatos Erkon säätiön tuella.
Oopperagaalan johtaa musiikinlajiin äärimmäisen paneutunut kapellimestari Ville Matvejeff, joka toimii Savonlinnan Oopperajuhlien taiteellisena johtajana ja konsertoi myös itse pianistina maailmalla sopraano Karita Mattilan liedpartnerina.
Illan ohjelma on täynnä tunnettuja ooppera-aarioita ja duettoja, jotka heräävät eloon nuorten huippusolistien tulkintoina. Laulusolistit ovat stipendiaateiksi nousseita oopperakykyjä Euroopan seuraavasta tähtisukupolvesta. Saavu kuulemaan heitä matkalla Metropolitaniin!
Konsertin kesto ilmoitetaan myöhemmin. Konsertissa on väliaika.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - From London with Joy
2024-08-11 14:00 - 17:00
Philharmonia Orchestran kamarimuusikot
Ohjelma ilmoitetaan keväällä 2024.
From London with Joy -konsertissa kuullaan harvinaislaatuista kamarimusiikkitaituruutta, kun Philharmonia Orchestran muusikot lumoavat osaamisellaan niin jousi- kuin puhallinsoitinkokoonpanojen parissa.
Kesällä 2023 Mikkelissä päästiin nauttimaan kahdesta lyhyestä From London with Love – kamarimusiikkikonsertista. Kesällä 2024 lontoolaiset soittavat yleisön pyynnöstä yhden pidemmän väliajallisen kamarikonsertin Mikaelin Martti Talvela -salissa.
Saavu kamarikonserttiin nauttimaan harvinaisista esiintyjistä ja monipuolisesta ohjelmistosta, joka kutsuu kuulijan mukaan musiikilliseen seikkailuun!
Konsertin kesto n. 1h 45 min, konsertissa on väliaika.
Lipunmyynnistä vastaa Mikkelin Musiikkijuhlat, yhteystiedot löydät täältä.

mikkelin musiikkijuhlat - Päätöskonsertti
2024-08-11 20:00
Philharmonia Orchestra
Erkki Lasonpalo, kapellimestari
Jonathan Roozeman, sello
Ohjelma
Bedřich Smetana: Moldau
Edward Elgar: Sellokonsertto
Jean Sibelius: Sinfonia nro 1
Mikkelin Musiikkijuhlat huipentuvat Lontoon tähtiorkesterin, Philharmonia Orchestran, neljänteen vierailukonserttiin.
Päätöskonsertissa Philharmonia nousee lavalle festivaalin taiteellisen johtajan, kapellimestari Erkki Lasonpalon johdolla. Ohjelma tarjoaa kuulijoille päätösjuhlan suuruutta Bedřich Smetanan Moldaun, Edward Elgarin koskettavan sellokonserton ja Jean Sibeliuksen ensimmäisen sinfonian parissa. Voimakas musiikki herää eloon orkesterin taiturimaisessa tulkinnassa ja tunnelmat kuljettavat kuulijan Moldaun rannoilta Englannin maaseudulle ja aina Pohjolan maisemiin saakka.
Konsertin solistina on suomalais-hollantilainen huippusellisti Jonathan Roozeman, joka on konsertoinut useilla mantereilla ja monien Suomen merkittävien kapellimestareiden kanssa. Myös Roozemanin levytys Kalevi Ahon sellokonsertosta Olari Eltsin ja Kymi sinfonietan (Bis 2023) kanssa on kerännyt huippuarvioita.
Konsertin kesto n. 2h, väliaika 30 min.
Lipunmyynnistä vastaa Mikkelin Musiikkijuhlat, yhteystiedot löydät täältä.

LIPAN ALTA - KESÄKONSERTTI (vapaa pääsy)
2024-08-22 17:00
Edellisenä kesänä suuren suosion saavuttanut Lipan alta -kesäkonsertti tekee paluun. Mikaelin ulkoterassi Pankalammen rannalla tarjoaa oivat puitteet kesäkonsertille – kunhan ei sada. Sateen sattuessa siirrymme sisätiloihin.
Kaupungin oman jousiorkesterin esittämänä kuulemme kesäisiä säveliä, tuttuja ikivihreitä sekä klassisen musiikin helmiä. Eikä unohdeta myöskään kansanmusiikin menoa ja meininkiä.
Serviini Mikaeli tarjoilee juotavaa ja pikkupurtavaa koko konsertin ajan, joten tule mukaan nauttimaan kanssamme elokuun illasta. Konsertissa on väliaika.
VAPAA PÄÄSY

MIKKELIN KAUPUNGINORKESTERI - KANTELEEN KIELILLÄ
2024-08-29 18:00
Erkki Lasonpalo, kapellimestari
Laura Linkola, kantele
Greta Dahlström: Kansanlaulu Houtskarista
Kalevi Aho: Kantelekonsertto (kantaesitys)
Joonas Kokkonen: Musiikkia jousiorkesterille
Jean Sibelius: Rakastava
Kantele kuuluu olennaisena osana suomalaiseen kansanperinteeseen ja mytologiaan. Väinämöinen veisti soittimen hauen leukaluusta ja soitti sillä ihmisiä suohon. Kantele on Väinämöisen ajoista kehittynyt melkoisesti ja konserttikanteletta kuulee nykyään sinfoniaorkesterien solistina ja myös pop-musiikissa.
Tässä konsertissa päästään kuulemaan kantaesitys 75 v. juhlavuottaan viettävältä Kalevi Aholta. Aho on säveltänyt konserttoja eri instrumenteille jo noin 40 ja joukkoon mahtuu myös harvinaisempia solistisoittimia. Puolituntisessa kantelekonsertossa on kuusi yhtäjaksoisesti soitettavaa osaa, jotka kukin tuovat esiin uuden puolen kanteleesta. Perinteisen näppäilyn lisäksi kanteletta soitetaan mm. plektralla ja rumpukapuloilla. Orkesterissa on jousten lisäksi myös mukana lyömäsoittaja. Kantelekonsertto on Laura Linkolan tilausteos.
Joonas Kokkonen kuulu maamme arvostetuimpiin 1900-luvun säveltäjiin. Absoluuttisen sävelkorvan ja erityisen musiikillisen muistin omannut Kokkonen ei päästänyt käsistään mitään vaatimatonta eikä viimeistelemätöntä. Musiikkia jousiorkesterille on taitava ja intensiivinen kokonaisuus, jossa jousiorkesterin sointi monipuolisuudessaan pääsee hyvin esiin.
Konserttikokonaisuus alkaa varsinaissuomalaisen kansanmusiikin tahdittamana, kun kuulemme Greta Dahlströmin säveltämän Kansanlaulun Houtskarista. Suomalainen ilta kruunataan vielä Sibeliuksen iki-ihanalla Rakastava-sarjalla.
LIPUT: 27 € / 25 € / 10 €
HINTA S-ETUKORTILLA 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Arja Koriseva - Juhlakonsertti
2024-09-06 19:00
Leipää, Lempee ja Lämpöö 35 vuotta!
Tule mukaan juhlistamaan Arja Korisevan 35-vuotistaiteilijajuhlaa! Konserttikiertueella kautta maan kuullaan mm. Arjan omaa tuotantoa, tulisia tangoja, ikivihreitä ja musikaalisävelmiä vuosien varrelta. Lavalla Arjan kanssa on upea viisihenkinen Fortuna-orkesteri. Tämä unohtumaton ilta tarjoaa musiikin riemua ja nostalgiaa, joka kuljettaa kuulijat läpi aikojen musiikin sydämeen.
Minna Lintukangas, piano
Mika Hakala – harmonikka, kitara, puhaltimet
Olli Tanttu – kitara
Ilona Rimpilä- basso
Petri Honkonen – rummut ja lyömäsoittimet
Konsertin kesto 2h 15min, sisältää väliajan.
Peruslippu 43,10€
Eläk., opisk., lapsi alle 15v, ryhmät min 8hlöä 39,10€

BESS
2024-09-12 19:00
Huippusuosion kotimaisella musiikkikentällä saavuttanut nelinkertainen Emma-voittaja BESS on helsinkiläinen artisti ja pop-tähti, joka debytoi vuonna 2017. Elektronista musiikkia ja housea pop-musiikissaan yhdistelevä artisti tunnetaan erityisesti rouheasta laulusoundistaan, lukuisista hiteistään sekä hurmoksellisesta keikkasuosiostaan.
Viimeistään vuoden 2022 UMK-kilpailun myötä koko kansan nimeksi noussut BESS on julkaissut urallaan kaksi albumia. Loppuvuonna 2019 julkaistu debyyttialbumi BESS on myynyt platinaa ja keväällä 2023 julkaistu KÄDET YLÖS tuplaplatinaa. Yhteensä artistin tuotantoa on kuunneltu jo yli 110 miljoonaa kertaa. BESSin tunnetuimpia kappaleita ovat ennätyksiä rikkoneen UMK2022-kisabiisi Ram pam pamin lisäksi muun muassa kolminkertaista platinaa striimannut Tempo, sekä Sammumaton, joka on vuoden 2023 kolmanneksi soitetuin kappale Suomen radioissa. BESS on neljän Emma-pystin lisäksi palkittu myös Iskelmä Gaalassa Vuoden naisartistina ja Suomen Musiikkikustantajat ry:n Vuoden läpimurto -tunnustuksella.
Konsertin kesto noin 75min, ei väliaikaa
Liput 34,50 €

Hevisaurus
2024-09-14 14:00 - 17:00
Neljän dinosauruksen ja lohikäärmeen muodostama koko perheen suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs juraheviyhtye on julkaissut kahdeksan studioalbumia ja palkittu kaksi kertaa parhaan lastenmusiikkilevyn Emmalla. Kolme kahdeksasta Hevisauruksen albumeista on yltänyt kultarajoille, kaksi myynyt platinaa ja vuoden 2009 Jurahevin kuninkaat –esikoisalbumi myi jo ensimmäisenä vuotenaan tuplaplatinaa.
Uusin studioalbumi Mikä minusta tulee isona? julkaistiin syyskuussa 2017 ja uuden albumin nimeä kantava jurahevimusikaali sai ensi-iltansa Linnanmäen Peacock-teatterissa. Musikaali on saanut osaltaan hyvin positiivista palautetta tarinastaan. Mikä minusta tulee isona? kannustaa kaikenlaisen tekemisen arvostamiseen ja omien unelmien kuuntelemiseen ja tavoittelemiseen. Yhtye on tehnyt aikaisemmin neljä samanmoista musikaalia vuosina 2010, 2011, 2012 ja 2013.
Hevisaurukset ovat herättäneet mielenkiintoa myös Yhdysvalloissa ja muualla maailmalla. Muun muassa Argentiinassa soittava yhtye Hevisaurios sai palkinnon parhaasta lasten levystä Gardel Music Awardissa vuonna 2013. Hevisauruksesta onkin hyvää vauhtia kasvamassa kansainvälinen ilmiö, eikä saurusten hevihuuto jää pian keneltäkään kuulematta!
Liput:
Peruslippu 29,60 €
Perheliput:
4 hlöä yhteensä 105,40 €
5 hlöä yhteensä 128 €
Sylilapsi (alle 2 vuotias) ei tarvitse omaa lippua.
Konsertin kesto noin 60min, ei väliaikaa.
Kahvila on kiinni
Ilmainen narikka

Heikki Silvennoinen - 70v-Juhlakonsertti / Peruttu
2024-09-20 19:00
Tapahtuma on valitettavasti peruttu. Lippurahoja voi hakea takaisin osoitteessa https://web.lippu.fi/palautus 30.9.2024 mennessä.

Suomalainen todellinen pitkän linjan blueskitaristi-laulaja Heikki Silvennoinen on tehnyt mittavan ja menestyksekkään päivätyön muusikkona ja myöhemmin näyttelijänäkin. Uransa alkupuolelta 1970- ja 1980- luvuilta hänet muistetaan useiden (mm. Tabula Rasa) legendaaristen yhtyeiden kitaristina ja lauluntekijänä. Heikki Silvennoinen oli myös perustamassa 1980-luvun lopulla ensimmäistä merkittävää englanninkielistä blues-rockia soittavaa Q. Stone -yhtyettä, joka noteerattiin myös maamme rajojen ulkopuolella. Samaan aikaan omaa vahvaa soolouraansa tehnyt Silvennoinen on kuulunut vuonna 2002 perustettuun SF- Blues -yhtyeprojektin peruskokoonpanoon. Suuren yleisön tietoisuuteen Heikki Silvennoinen nousi 1990-luvun alun Kummeli-ohjelman myötä, jossa hän näyttelemisen lisäksi kirjoitti sketsejä ja teki musiikkia.
Heikki keikkailee myös aktiivisesti yhdessä muusikko-näyttelijä Heikki Helan kanssa. Yhtye kantaa ytimekkäästi nimeä Silvennoinen & Hela & Band.
Silvennoinen & Hela & Bandin musiikillinen kirjo kuvastaa molempien muusikoiden lähtökohtia soittamiseen ja rakkaudesta musiikkiin. Silvennoisella enemmän brittiblues-vaikutteet jopa hänen suomenkielisissä biiseissään tuo yhtäläisyyden Claptonin ja Yardbirdsien kaltaisten nimien tuotantoon ja henkeen. Helalla enemmän ”Kaliforniaa” ja letkeyttä, joka paistaa läpi hänen tuotannostaan. ”Uneton yö, Kaikista kaikkein, Hillitön hopeinen kuu, Naisen hymy” muistuttaa suomalaisuudessaan kuitenkin niitä juuria, joista kaikki on lähtenyt.
Heikki julkaisi 13.10.2023 ensimmäisen suomenkielisen sooloalbuminsa 20 vuoteen. Ylipäätään edellisestä levystä on jo vierähtänyt 13 vuotta.
Kaiho-albumi tuo hienosti esiin kitaravirtuoosina ja koomiikona tunnetun Silvennoisen herkemmän puolen. Kaiho on levy joka täydentää artistin taiteilijakuvan kokonaiseksi.
Liput:
Ennakkoon 30 €
Ovelta 38 €
Kesto noin 2h, sisältää väliajan

PATE MUSTAJÄRVI – PELKKÄÄ PATEE
2024-09-21 19:00
Pate Mustajärvi suuntaa syksyllä laajalle kotimaan kiertueelle
Suomirockin moninkertaisesti palkittu legenda on uuden aikakauden edessä. Ohjattuaan vuonna 1977 perustamansa Popeda-yhtyeen näyttävästi omalta osaltaan päätepysäkille loppuunmyydyllä Tampereen Ratinan stadionilla syyskuussa 2023, Pate Mustajärvi keskittyy nyt täysin palkein soolouraansa. Uusien tuulten saattoi havaita puhaltavan Mustajärven uralla jo viikko Ratinan konsertin jälkeen julkaistun Hei äijä -singlen muodossa. Syyskuussa 2024 starttaa Pelkkää Patee -kiertue, joka valloittaa niin konserttisalit kuin klubit ympäri Suomen. Lipunmyynti kiertueelle käynnistyy perjantaina 16.2. klo 9.
Universal Musicille levyttävä Mustajärvi tunnetaan karismaattisena tekijänä, joka on ollut läpi uransa ajassa kiinni. Sen huomaa niin ajankohtaisista ilmiöistä syntyneistä sanoituksista kuin vaikkapa väkevistä kannanotoistakin. Tampereen Ikurin kasvatin tuorein single Hei äijä tulee saamaan seurakseen lisää uutta musiikkia vuoden 2024 aikana. Helmikuussa ilmestyy myös päiväkirjamerkintöihin pohjautuva ”Ratinaan se päättyi – 46 vuotta Popedaa” -kirja. Kokeneen tarinankertojan stooripankki on ehtymätön vielä 2020-luvullakin.
Syksyllä 2024 Pate kiertää Suomea Pelkkää Patee -kiertueellaan yhteensä 20 konsertin verran. Kiertueella pelkkää Patee tarjoillaan yleisölle niin parituntisissa väliajallisissa konserteissa kuin rokimmilla klubikeikoilla. Soolouransa vuonna 1984 aloittaneelta ja tähän päivään mennessä 12 sooloalbumia julkaisseelta Mustajärveltä on kiertueen alla luvassa myös uutta musiikkia kokonaisen pitkäsoiton verran.
”Uusia biisejä on purkitettu hiljalleen viime syksystä lähtien, eiköhän sieltä yksi albumillinen saada ulos ennen kiertuetta”, paljastaa jo keväällä 2023 uuden levytyssopimuksen Universal Musicin kanssa tehnyt Mustajärvi, ja lupaa konserttiyleisölle kattavan läpileikkauksen koko soolotuotantoonsa tuorein sovituksin.
”Settilistojen kasaaminen uuden työporukan kanssa on kyllä hauskaa. Biiseistä saadaan esille ihan uusia puolia. Olen tästä kaikesta itsekin pitkästä aikaa ihan fiiliksissä”, hehkuttaa Mustajärvi.
Kiertuekokoonpanossa yhdistyvät vankka kokemus ja nuori lahjakkuus, sillä Paten vierelle lavalle nousevat Mikko Kangasjärvi (piano), Santeri Kotamäki (kitara), Milla Heinonen (basso), Aleksi Ylimäki (rummut), Jari Latomaa (taustalaulu ja akustinen kitara) ja Päivi ”Capri” Selo (taustalaulu).
Konsertin kesto 2h, sisältää väliajan
Konserttilippu 49,60€
Konserttilippu + meet&greet 150€ (lippuja rajoitettu erä)

MIKKELIN KAUPUNGINORKESTERI: MIMMIT MUSKARI - LASTENMUSIIKKIKONSERTTI
2024-09-24 18:00
Lastenmusiikkiorkesteri Mimmit
Mimmit Muskari -konsertista ei menoa ja meininkiä puutu! Mukaansatempaavassa konsertissa lapset ja aikuiset pääsevät mukaan osallistumaan laulaen ja leikkien. Mukana on tietysti myös lasten suosikki, Mimmipussi. Mimmipussi avautuu laulun, soiton ja rytmin avulla, jos avautuu… milläköhän tuulella Mimmipussi on tänään?
Muskari -konsertissa kuullaan suosituimpia Mimmit -lauluja vuosien varrelta sekä kaikille tuttuja lastenlauluklassikoita uusin, raikkain sovituksin. Lauluja värittävät upeat tausta-animaatiot ja vauhdikkaat tanssit. Mimmit tanssittavat ja leikittävät myös yleisöä. Saa laulaa ja leikkiä mukana!
Mimmit on yksi Suomen tunnetuimmista lastenmusiikkiyhtyeistä. Mimmit ovat tehneet yli 1000 konserttia Suomessa ja ulkomailla ja julkaisseet kahdeksan levyä suomeksi ja kaksi ruotsiksi. Ystävyys-levy valittiin vuoden lastenlevyksi 2017. Yhteensä Mimmien levyt ovat saavuttaneet kolme Emma-ehdokkuutta. Mimmit- musiikkivideoita on katsottu Youtubessa yli 15 miljoonaa kertaa!
Esiintyjät:
Pauliina Lerche – laulu, harmonikka, kantele
Hannamari Vallila – laulu, melodika
Anssi Salminen – kitara, taustalaulu
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA: 8 € (perhelippu 30 €)
Kahvio on kiinni tiistaina 24.9.
Tapahtuman järjestää Mikkelin kaupunginorkesteri, yhteystiedot täältä

Tuure Kilpeläinen- PARTYTUURE!
2024-09-27 19:00
PARTYTUURE!
Tuure Kilpeläisen laulujen juhlaa!
Tuplaplatinaa, platinaa ja kultaa uransa aikana myynyt Tuure Kilpeläinen jatkaa pitkää laulaja-lauluntekijä taivaltaan, joka huipentuu vuoden 2024 yhteisesiintymisiin sinfoniaorkestereiden kanssa.
Luvassa on ainutlaatuisia esiintymisiä useamman kaupunginorkesterin kanssa. Syyskuussa alkavien esiintymisten aikana Tuure vierailee Kuopiossa, Kuhmossa, Jyväskylässä, Mikkelissä, Kotkassa, Kuusankoskella ja Lappeenrannassa. Konsertin kappaleet koostuvat mm. Kaihon karavaanin hiteistä sekä Tuuren uusimman levyn kappaleista. Konsertissa kuullaan noin viidentoista kappaleen kirjo Tuuren laajasta tuotannosta sovitettuna isolle orkesterille. Tuuren laulaja-lauluntekijä profiili yhdistettynä kaupunginorkestereiden laajaan äänimaisemaan saa kappaleet nousemaan aivan uusiin tunnetiloihin. Yhdessä näistä elementeistä syntyy suurta tunnetta ja aivan uudenlaisia elämyksiä.
Tuure on saanut tunnustusta urastaan monesta suunnasta EMMA patsaiden myötä. Viimeisimpänä Iskelmä-Finlandia palkinto 2023. Konserteissa ovat mukana myös hänen oma yhtyeensä Ansku Mellanen (basso, kitara, laulu), Julius Sihvonen (koskettimet, laulu) ja Eliel Viitanen (rummut).
Sovituksia ovat kirjoittaneet alansa parhaat nuoret tekijät, kuten Sampo Kasurinen, Anssi Växby, Sami Pitkämö, Antti Rissanen ja Marzi Nyman.
Kapellimestarina toimii Antti Rissanen, jolla on vahva kokemus kaikkien ko. orkestereiden kanssa.
Tuure summaa omia tuntemuksia näin: ”Yhteistyö ison orkesterin kanssa on minulle uutta, ja niinpä nämä konsertit ovat suuri askel tuntemattomaan. Odotan jännityksellä, mutta erittäin suurella innolla tulevia keikkoja yhdessä Antti Rissasen ja suomalaisten huippuorkestereiden kanssa.
Haluamme toteuttaa tämän kaiken kunnianhimoisesti.
Annoin suuresti arvostamillemme sovittajille vapaat kädet ja Antti Rissaselle täydet valtuudet toimia taiteellisena johtajana. Halusimme pistää itsemme likoon niin, että sovituksiin tulisi jotain uutta ja suurta, kappaleen perusajatuksen pysyessä uskollisena alkuperäiselle.
Ohjelmisto on mietitty hyvin tarkkaan. Luonnollisesti mukana on tunnetuimpia kappaleitani, mutta myös helmiä, joita en ole esittänyt vuosiin.”
Konserttien taiteellinen johtaja Antti Rissanen puolestaan kommentoi: ”Tuuren kappaleet ovat vahvoja, perinteiseen käsityöhön nojaavia pop kappaleita, jotka tarjoavat sovittajalle runsaasti mahdollisuuksia käyttää orkesterin väripalettia, mutta kappaleet silti aina soittavat kuin itse itseään”.
Peruslippu 39,50 €
S-etulippu 36,50 €

Laura Närhi - MÄ ELÄN 2024 / PERUTTU!
2024-09-28 19:00
Laura Närhen Mikkelin 28.9.2024 konsertti on peruttu.
Voitte hakea lippurahojenne palautusta alla olevasta linkistä 30.8.2024 mennessä:
https://web.lippu.fi/palautus/
Lisätiedot: www.lippu.fi/palautus

Tapahtuma siirtyy. Uusi ajankohta on 28.09.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 31.5.2024 mennessä.

Moninkertaista platinaa myynyt Laura Närhi palaa pitkän esiintymistauon jälkeen lavoille. Koskettavista hiteistään tunnettu artisti tuo sanomarikkaat kappaleensa yleisön kuultavaksi intiimimmässä muodossa, tunnelmallisten konserttisalien äärelle. ”Mä elän 2024” -niminen kiertue on Närhen ensimmäinen pandemiasyksynä 2020 ilmestyneen ”Vastavoimat”-albumin jälkeen. Rakastettujen menestysbiisien lisäksi keikoilla saatetaan päästä todistamaan myös uusia yllätyksiä.
”Viime vuodet on elelty ja kirjoitettu lauluja. Olen kirjoittanut niin pitkään uutta materiaalia, että nyt haluan lähteä kohtaamaan yleisön pitkästä aikaa”, Laura Närhi fiilistelee.
Laulajan ura käynnistyi jo vuosituhannen vaihteessa Kemopetrol-yhtyeen solistina. Bändin taivalta on seurannut suomenkielinen sooloura, joka on tarjonnut samaistuttavia isojen tunteiden biisejä kuten Tämä on totta, Mä annan sut pois, Siskoni ja Supersankari.
Peruslippu 34,50 €
S-etu 29,50 €

Petrus Schroderus: Rakkauden Voima / UUSI AJANKOHTA
2024-09-29 16:00 - 19:00
Petrus Schroderuksen Rakkauden Voima -konserttikiertue siirtyy syksyyn 2024. Uusi päivämäärä Mikaelissa on su 29.9.2024 klo 16. Edelliset ajankohdat 5.10.2023 ja 10.3.2024.
Aikaisemmille ajankohdille ostetut liput käyvät sellaisenaan uutena ajankohtana.
Mikäli uusi ajankohta ei sovi sinulle, voit palauttaa lipun 31.12.2023 mennessä linkin kautta: https://web.lippu.fi/palautus

Petrus Schroderus, tenori
RNO Ensemble
Aarno Cronvall, juontaja
Tenori Petrus Schroderuksen ura on kulkenut poliisista oopperalaulajaksi, oopperalaulajasta poliisiksi, poliisista klassisen viihteen ainutlaatuiseksi tulkitsijaksi. Matkan varrella, niin työssä kuin henkilökohtaisessa elämässä on ollut nousuja ja laskuja. Vaikeuksista noustessa on keskeistä ollut sisu, usko, toivo ja rakkaus. Ja näistä suurin on rakkaus. Rakkauden Voima -konsertti kertoo musiikin keinoin tarinaa parantavasta, vahvistavasta rakkaudesta, josta syntyvän voiman avulla suurimmatkin haasteet voitetaan.
Konsertissa kuullaan suomalaisia ja kansainvälisiä rakkausklassikkoja, ajankohtaisia ukrainalaisia kansanlauluja, Petrukselle sävellettyä uutta musiikkia sekä tietenkin italialaisia helmiä. Tämän upean konsertin orkesterina on Riku Niemen johtama RNO Ensemble. Konsertin juontaa legendaarinen Aarno Cronvall.
Poliisista oopperalaulajaksi, oopperalaulajasta poliisiksi, poliisista ilmiöksi!
Oululaisen poliisin Petrus Schroderuksen ura oopperalaulajana alkoi varsinaisesti Timo Mustakallio-laulukilpailun voitosta Savonlinnan Oopperajuhlilla kesällä 2004. Kiinnitys Suomen kansallisoopperaan toi seuraavien vuosien aikana hänelle useiden oopperateosten päärooleja. Petrus esiintyi myös Savonlinnan oopperajuhlien produktioissa sekä konserttisolistina eri puolilla maailmaa.
Vuonna 2012 Petrus palasi kotikaupunkiinsa Ouluun poliisin tehtäviin, mutta laulamisen kipinä ei sammunut. Nyt vuosia myöhemmin, Petruksen musiikin painopiste on muuttunut oopperasta ikivihreiden klassikoiden, slaavilaisten romanssien ja italialaisen musiikin, lähinnä napolilaislaulujen suuntaan. Yhä suuremmassa osassa ovat myös uudet, Petrukselle sävelletyt kappaleet.
Petruksen musiikkivideot ovat herättäneet suuren kiinnostuksen maailmalla. Merkittävimpänä Rakasta sinua elämä, jonka katselukertojen määrä Youtubessa lähentelee jo 4 miljoonaa ja Tik Tok:ssa on ylittänyt jo 14 miljoonaa katsojakertaa.
Petrus on pitänyt useita konsertteja Ukrainan kansan tukemiseksi ja julkaissut ukrainalaista musiikkia. Nich yaka misyachna – kansanlaulu on saavuttanut jo yli 2 miljoonaa katsojakertaa Youtubessa.
Maaliskuussa 2023 Petruksen ensimmäinen albumi (cd) Laulan sun iltasi tähtihin saavutti kultalevyn rajapyykin, 10 000 myytyä täysihintaista levyä. Helmikuussa 2023 julkaistu uusin albumi Rakkauden Voima on myynyt vajaassa kuukaudessa yli 5000kpl.
Poliisin työstä Petrus luopui kesällä 2022 keskittyäkseen täysin laulajan uraan. Suosio on räjähtänyt! On syntynyt ilmiö, Petrus Schroderus.
Konsertin kesto väliaikoineen n. 2h.
Liput:
Peruslippu: 39,00€
Opiskelija: 28,00€
Lapsi: 18,00€ (4-15v)
Ryhmä: 37,00€ (min. 10kpl)
Konsertin tuottaa HeartBrain Oy

MIKKELIN KAUPUNGINORKESTERI – PUCCINI, PUCCINI, PUCCINI
2024-10-03 18:00
Massimo Lambertini, kapellimestari
Francesca Micarelli, sopraano
Lähes kaikki ovat kuulleet italialaisen Giacomo Puccinin musiikkia, vaikka eivät sitä tietäisikään. Niin paljon hänen ooppera-aariansa ovat soineet vaikkapa mainoksissa tai televisio-ohjelmissa. Puccinin musiikkisuvun tunnetuin vesa sävelsi toki muutakin kuin vain oopperaa ja tässä konsertissa pääsemme tutustumaan hänen yksinlaulu- ja jousiorkesterituotantoonsa.
Italialainen kapellimestari Massimo Lambertini on tuttu vieras mikkeliläisille vuosien takaa. Hän on vieraillut Mikaelissa kaupunginorkesterin puikoissa sekä oopperatuotannoissa ennenkin. Tätä konserttia varten Lambertini on sovittanut Puccinin yksinlauluja jousiorkesterin ja sopraanon esitettäviksi. Aivan uutta on siis luvassa.
Sopraanosolistina esiintyy Francesca Micarelli, joka on tehnyt isoja rooleja eri oopperataloissa ml. maailmankuulu La Scala. Onpa hänet nähty aikanaan Mikaelissakin Don Pasquale -oopperan Norinan roolissa. Lukuisten oopperaroolien lisäksi hän on esiintynyt myös orkesterien solistina ja menestynyt kansainvälisissä kilpailuissa.
Laulujen lisäksi konsertissa kuullaan Puccinin iki-ihania jousiorkesteriteoksia. Aitoa italialaista tunnelmaa on siis tarjolla pimenevään syksyyn.
LIPUT: 27 € / 25 € / 10 €
HINTA S-ETUKORTILLA: 24 € / 22 € / 8 €
Tapahtuman järjestää Mikkelin kaupunginorkesteri, yhteystiedot täältä

Jannika B / peruttu!
2024-10-04 19:00
Tapahtuma on peruttu. Liput voi palauttaa osoitteessa https://web.lippu.fi/palautus 30.9.2024 mennessä.

Tapahtuma 5.4.2024 siirtyy. Uusi ajankohta on 04.10.2024 kello 19:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivämäärä ei sovi, liput voi palauttaa osoitteessa https://web.lippu.fi/palautus 30.4.2024 mennessä.
Jannika B on viihtynyt kotimaisen pop-tantereen parrasvaloissa jo reilun kymmenen vuoden ajan. Ponnekkaista kulta- ja platinahiteistään tunnetun artistin tuorein pitkäsoitto Tetris striimasi kultaa jo ennen julkaisuaan! Tanssittava, 80-luvun musiikista inspiroitunut Tetris-albumi sekä samaa nimeä kantava kiertue tuovat energisen ja näyttävän lavashown Jannika B:n keikoille.
Tänä vuonna livesetissä yleisön hurmaavat niin tutut kuin uudemmat hitit, kuten platinarajan ylittänyt Spotify-bängeri Mania, TikTok-suosikiksi noussut kultasingle Paras osa sekä voimaannuttava Beyoncé. Universal Musicille kiinnitetty määrätietoinen monilahjakkuus starttaa Tetris-kiertueensa 23.2.2024 – älä missaa tätä!
Konsertin kesto 60min, ei väliaikaa
Liput 34,50€
